Päästeamet
pohja@rescue.ee	Teie 09.07.2024 nr 7.2-3.1/3890-2

Meie 22.08.2024 nr 10-11/1364 - 4	

		
Meeruse sadamaala detailplaneeringu keskkonnamõju strateegilise hindamise aruande avalikustamine		

Täname Teid Meeruse sadamaala detailplaneeringu keskkonnamõju strateegilise hindamise (KSH) aruandele tehtud ettepaneku eest.
Tegite ettepaneku detailplaneeringus tagada Päästeameti päästeteenuse tarbeks piisava laiuse ja kandevõimega juurdepääsuteede olemasolu kõigi ehitisteni ning veevõtukohtade, hüdrantide olemasolu veega varustamiseks. Samuti on otstarbekas arvestada päästetehnika juurdepääsuvõimalustega kergliiklusteedel abivajajateni õnnetuste korral.
Meeruse sadamaala detailplaneeringus on esitatud arvamusega arvestatud, juurdepääsud planeeritud hoonetele ja kergliiklusteedele on tagatud, hüdrantide veevarustus on lahendatud vastavalt AS Tallinna Vesi tehnilistele tingimustele ja kooskõlastatud võrguvaldajaga. Täiendavalt on lisatud kirjas toodud tingimus detailplaneeringu seletuskirja p. 7.10 nõuete alla ehitusprojektide koostamiseks (Lisa 1).
Amet annab teada, et Meeruse sadamaala detailplaneeringu KSH avalik arutelu toimub 3. septembril 2024 algusega kell 17:00 Põhja-Tallinna Linnaosa Valitsuses (Kari tn 13, Tallinn).

	
Lugupidamisega	

	
	
(allkirjastatud digitaalselt)	
Meelis Uustal	
osakonna juhataja

Lisa 1: Meeruse sadama-ala detailplaneeringu seletuskiri.	

	
Kärt Talimaa-Eelmaa
640 4771, kart.talimaa-eelmaa@tallinnlv.ee